**Ο ΗΡΑΚΛΕΙΟΣ ΚΑΙ Η ΔΥΝΑΣΤΕΙΑ ΤΟΥ (610-717) (σελ.19-21)**

**Εισαγωγή- Αφόρμηση**: Η πολιτική του Ιουστινιανού στον εσωτερικό και εξωτερικό τομέα εξάντλησε τα νομισματικά αποθέματα και το ανθρώπινο δυναμικό της αυτοκρατορίας.(βλ. πηγή σελ.19)

* Το Βυζάντιο σε κρίση:
  + Μεγάλα εσωτερικά και εξωτερικά προβλήματα.
  + Στο **εσωτερικό** η κατάσταση ήταν τραγική:
    - τα οικονομικά ήταν σε άθλια κατάσταση:
* λοιμοί, κακές σοδειές, σεισμοί και εχθρικές εισβολές έπλητταν τη γεωργία
* υποχώρηση του εμπορίου και της κυκλοφορίας του νομίσματος
* οι πόλεις παρήκμαζαν και ο πληθυσμός μειωνόταν
  + - η διοίκηση είχε παραλύσει
    - στρατός και ναυτικό ήταν σχεδόν διαλυμένα.
  + Στο **εξωτερικό** πολλοί εχθροί ταλαιπωρούσαν το κράτος:
    - οι Άβαροι και οι Σλάβοι συνέχιζαν τις καταστροφικές επιδρομές τους,
    - οι Πέρσες είχαν καταλάβει τις ανατολικές επαρχίες και είχαν βλέψεις ακόμα και για κατάκτηση της Κωνσταντινούπολης.
* Το μεταρρυθμιστικό πρόγραμμα του Ηράκλειου:
  + με τη συμπαράσταση της Εκκλησίας έκοψε νόμισμα
  + αναδιοργάνωσε το στράτευμα
  + έθεσε ως προτεραιότητα της πολιτικής του την αντιμετώπιση των Περσών
  + επειδή οι Πέρσες είχαν αρπάξει τον Τίμιο Σταυρό, έδωσε στον πόλεμο με τους Πέρσες το χαρακτήρα ιερού πολέμου.
* Διπλή στρατιωτική επιτυχία του Βυζαντίου:
  + Με συνεχείς εκστρατείες κατά των Περσών ο Ηράκλειος κατάφερε να ανακαταλάβει τις ανατολικές επαρχίες του κράτους.
    - Στη μάχη της Νινευί (627 μ.Χ.) έδωσε το τελικό κτύπημα κατά των Περσών, οι οποίοι αναγκάστηκαν να συνθηκολογήσουν.
  + Κατά την απουσία του Ηράκλειου, οι Άβαροι σε συνεννόηση με τους Πέρσες είχαν πολιορκήσει την Κωνσταντινούπολη.
    - Ενωμένοι, ο λαός της πρωτεύουσας μαζί με την εκκλησία και την πολιτική ηγεσία, αγωνίστηκαν ηρωικά και κατάφεραν να αποκρούσουν τους εχθρούς.
* Τα **Θέματα:**
  + Τον 7ο αι. εμφανίζεται ένας νέος θεσμός διοίκησης της αυτοκρατορίας, ο θεσμός **των** **θεμάτων**.
  + Θέματα ονομάζονταν τα στρατιωτικά σώματα που έμεναν μόνιμα σε περιοχές που κινδύνευαν περισσότερο από τους εχθρούς. Ο **στρατηγός** είχε την ανώτατη εξουσία.
  + Με τα έσοδα τους οι στρατιώτες συντηρούσαν τις οικογένειες τους, αγόραζαν τον οπλισμό τους και κάλυπταν τα έξοδα των εκστρατειών τους → ο μισθοφορικός στρατός μετατρέπεται σε εθνικό → αξιόμαχος.
  + Τον 8ο αι., επειδή δεν είχε μείνει περιοχή του κράτους που δεν κινδύνευε από τους εχθρούς, γενικεύτηκε η εξάπλωση των θεμάτων και στις ευρωπαϊκές επαρχίες. (Βλέπε το χάρτη στη σελ.21)
* Εξελληνισμός και εκχριστιανισμός του κράτους:
  + Η ελληνική γλώσσα αντικαθιστά τη λατινική στη διοίκηση και στη νομοθεσία.
  + Οι περισσότεροι ρωμαϊκοί τίτλοι αντικαταστάθηκαν από ελληνικούς.
  + Ο αυτοκράτορας ονομάζεται *«πιστὸς ἐν Χριστῷ βασιλεὺς»* και θεωρείται εικόνα του Χριστού στη γη.
  + Ό,τι έχει απομείνει από την παλιά Ρωμαϊκή Αυτοκρατορία είναι μόνο το όνομα.

# **ΕΡΓΑΣΙΕΣ ΓΙΑ ΤΟ ΣΠΙΤΙ**

1. «Αυτό το έτος (622 μ.Χ.) ο βασιλιάς Ηράκλειος, αφού γιόρτασε το Πάσχα, αμέσως τη δεύτερη μέρα (του Πάσχα), ξεκίνησε κατά της Περσίας. Είχε πάρει, επειδή δεν είχε οικονομικούς πόρους, τα χρήματα των εκκλησιαστικών ιδρυμάτων ως δάνειο, πήρε και από τη μεγάλη εκκλησία (Αγία Σοφία) τα πολυκάνδηλα και άλλα λειτουργικά σκεύη και έκοψε νομίσματα πολλά. Άφησε δε και το γιο του μαζί με τον πατριάρχη Σέργιο να διοικούν με τον πατρίκιο Βώνοσο, άνδρα λογικό και συνετό σε όλα και έμπειρο …»

«Πήρε ο βασιλιάς στα χέρια του τη μορφή (εικόνα) του Θεανθρώπου, την οποία δεν είχαν ζωγραφίσει χέρια … και έχοντας πίστη στο θεοζωγραφισμένο αυτό τύπο (εικόνα) έκανε αρχή των αγώνων»

Με βάση τα αποσπάσματα αυτά του χρονογράφου Θεοφάνη, αλλά και τα όσα διαβάσατε, να απαντήσετε τις ερωτήσεις:

α) Ποιος είναι ο ρόλος της Εκκλησίας στην αντιμετώπιση των εχθρών του κράτους αυτήν την περίοδο;

β) Πού φαίνεται ότι ο πόλεμος κατά των Περσών πήρε το χαρακτήρα ιερού πολέμου;

2. Τις ερωτήσεις 1, 2 και 4 του σχολικού βιβλίου σελ.21